iifa-pomma tal-Assunzjoni Fl-1 ta' Novembru 1950, il-Papa Piju XII iddikjara bħala domma ta' fidi li: 'Marija, Omm Alla, immakulata u dejjem verġni, wara t-tmiem tal-ħajja tagħha f'din id-dinja, itellgħet bil-ġisem u r-ruħ fil-glorja tas-sema'. Din id-definizzjoni nsibuha fil-Bolla Munificentissimus Deus tal-Papa Piju XII u ġiet imtennija fil-Kostituzzjoni Dommatika dwar il-Knisja, Lumen Gentium f'paragrafu nru. 59 tal-Konċilju Vatikan II. Twemmin li nxtered mil-Lvant għall- Punent L-ewwel turija ta' fidi fl-Assunzjoni nsibuha fir-rakkonti apokrifi Transitus Mariae. Dawn huma rakkonti popolari li nkitbu fis-seklu 2 jew 3 W.K. li juri b'xi mod x'kien jemmen il- Poplu t'Alla. Bdiet tikber ir-riflessjoni fuq is-sehem ta' Marija fil-fidwa u fuq il-premju tagħha fis- sema. Fil-Lvant daħlu l-festi tar-Raqda u tal- Assunzjoni ta' Marija. Mis-seklu 14, dan it-twemmin inxtered ukoll fil-Punent u sas-seklu 20 kien wasal f'kull komunità Nisranija fid-dinja. Lejn id-Domma F'Mejju tal-1946, il-Papa Piju XII sejjaħ għall- konsultazzjoni tal-isqfijiet, tal-kleru u ta' dawk kollha li jemmnu dwar il-possibilità u l-opportunità li l-Assunzjoni tiġi definita bħala domma ta' fidi. Minn 1,181 tweġiba, sitta biss urew xi diffikultajiet dwar il-karattru rivelat ta' din il-verità. Il-Papa wasal għall-konklużjoni li l-Maġisteru Ordinarju wera kunsens u għalhekk kiteb li: l-ġisem ta' Marija ġie meħud fis-sema hija verità rrivelata minn Alla u għalhekk ulied il- Knisja għandhom jemmnuha bis-sħiħ'. it-Twemmin fl-Assunzjoni u Afina Xi tfisser għalina din il-verità tal-fidi tagħna7 Tfisser li l-premju li rċeviet Marija nittamaw li naslu għalih aħna wkoll fl-aħħar taż-żminijiet. Nemmnu li l-ġisem tagħna ma jibqax fil-qabar, imma għad jiġi gglorifikat fis-sema bħala frott tar-rebħa ta' Ġesu fuq id-dnub u fuq il-mewt. Kif jgħallimna l-Papa Ġwanni II (fil-Katekeżi tal-Udjenza tat-2 ta' Lulju tal-1997), għalina, il-qawmien tal-ġisem mill-imwiet isir fl- aħħar taż-żminijiet. Fil-każ ta' Marija, il- glorifikazzjoni ta' ġisimha sar minn qabel bi privileġġ speċjali. . L-Assunzjoni tfisser li aħna nemmnu li, bħal Marija, il-ġisem tagħna wkoll għad jidħol fis- sema fl-aħħar taż-żminijiet. Issa rridu nibqgħu ngħixu kif iridna Ġest u bil-għajnuna tiegħu niksbu l-frott sħiħ tar-rebħa tas-Salib. Parroċċa Arċimatriċi u Arċipretali- Gudja